ΠΡΟΚΗΡΥΞΗ
(Αριθμός 25986 οικ. Φ.300.2)
Προκήρυξη πανελλήνιου διαγωνισμού για την
πρόσληψη εκατόν τριάντα επτά (137) Πυροσβεστών Δασικών Επιχειρήσεων (Π.Δ.Ε.) επτα-
ετούς θητείας στο Πυροσβεστικό Σώμα για το
έτος 2025.
Ο ΑΡΧΗΓΟΣ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ
Έχοντας υπόψη:
α. Τις διατάξεις:
αα. Του π.δ. 18/2022 «Προσόντα, προϋποθέσεις, κωλύματα κατάταξης, διαδικασία εισαγωγής και λοιπά θέματα
Πυροσβεστών Δασικών Επιχειρήσεων» (Α’ 53) και ιδίως
του άρθρου 2 αυτού,
αβ. του άρθρου 38 του ν. 4892/2022 «Εκσυγχρονισμός
του Ηλεκτρονικού Εθνικού Φορέα Κοινωνικής Ασφάλισης και άλλες επείγουσες διατάξεις» (Α’ 28),
αγ. του άρθρου 28 του ν. 4305/2014 «Ανοικτή διάθεση και περαιτέρω χρήση εγγράφων, πληροφοριών
και δεδομένων του δημόσιου τομέα, τροποποίηση του
ν. 3448/2006 (Α’ 57), προσαρμογή της εθνικής νομοθεσίας στις διατάξεις της Οδηγίας 2013/37/ΕΕ του Ευρω-
παϊκού Κοινοβουλίου και του Συμβουλίου, περαιτέρω
ενίσχυση της διαφάνειας, ρυθμίσεις θεμάτων Εισαγωγικού Διαγωνισμού Ε.Σ.Δ.Δ.Α. και άλλες διατάξεις» (Α’ 237).
β. Την υπ’  αρ. 51/30.09.2024 Πράξη Υπουργικού
Συμβουλίου με θέμα «Έγκριση προγραμματισμού
προσλήψεων έτους 2025 και τροποποίηση των υπ’ αρ.
50/4.11.2021, 31/27.9.2022 και 26/31.10.2023 Πράξεων
Υπουργικού Συμβουλίου».
γ. Την υπό στοιχεία 24538 οικ. Φ.300.1/02-05-2025
απόφαση Υφυπουργού Κλιματικής Κρίσης και Πολιτικής
Προστασίας «Διαγραφή είκοσι τριών (23) επιτυχόντων
από τους κυρωμένους πίνακες και τους πίνακες κατάταξης εξακοσίων πενήντα (650) Πυροσβεστών Δασικών
Επιχειρήσεων (Π.Δ.Ε.) επταετούς θητείας στο Πυροσβεστικό Σώμα για το έτος 2024» (Γ’ 1707).
δ. Το γεγονός ότι η παρούσα θα προκαλέσει οικονομική επιβάρυνση στον προϋπολογισμό της Γ.Γ.Π.Π. Ε.Φ.
10602010000000 υπό ΑΛΕ 2120101014, 2120114010,
2120121010, 2120204010, 2120205010, 2190201097.
ε. Το γεγονός ότι με τις διατάξεις της παρούσας τροποποιείται η διοικητική διαδικασία με επίσημο τίτλο
«Πρόσληψη Πυροσβεστών Δασικών Επιχειρήσεων
(Π.Δ.Ε.) επταετούς θητείας στο Πυροσβεστικό Σώμα»
και Μοναδικό Αριθμό Καταχώρισης (Μ.Α.Κ.) στο ΕΜΔΔ
«Μίτος» «764134».
α π ο φ α σ ί ζ ο υ μ ε
Προκηρύσσουμε διαγωνισμό για τη πρόσληψη εκατόν τριάντα επτά (137) ιδιωτών, επταετούς θητείας,
ως «Πυροσβέστες Δασικών Επιχειρήσεων» (Π.Δ.Ε.)
στο Πυροσβεστικό Σώμα.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
9 Μαΐου 2025
ΤΕΥΧΟΣ  Α.Σ.Ε.Π.
Αρ. Φύλλου 17
ΤΕΥΧΟΣ ΠPOKHPYΞEΩN AΝΩΤΑΤΟΥ ΣΥΜΒΟΥΛΙΟΥ ΕΠΙΛΟΓΗΣ ΠΡΟΣΩΠΙΚΟΥ
09.05.2025 20:51:56
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Α.Σ.Ε.Π. 17/09.05.2025
ΚΕΦΑΛΑΙΟ Α
ΚΑΤΑΝΟΜΗ ΘΕΣΕΩΝ - ΕΙΔΙΚΟΤΗΤΕΣ
Οι εκατόν τριάντα επτά (137) νέες επί θητεία οργανικές θέσεις κατανέμονται ως εξής:
ΠΙΝΑΚΑΣ ΑΠΟΔΕΚΤΩΝ ΤΙΤΛΩΝ ΣΠΟΥΔΩΝ & ΚΑΤΑΝΟΜΗΣ ΘΕΣΕΩΝ
ΕΙΔΙΚΟΤΗΤΑ
ΘΕΣΕΙΣ
Α. Πυροσβεστικό Τεχνικό Προσωπικό
Β. Πυροσβεστικό Επιστημονικό Προσωπικό (Δασολόγοι - Δασοπόνοι)
Πτυχίο Ανώτατου Εκπαιδευτικού Ιδρύματος ή Τεχνολογικού Εκπαιδευτικού Ιδρύματος, με
γνωστικό αντικείμενο Δασολογίας ή Δασοπονίας ή τίτλου ανώτατης τυπικής εκπαίδευσης
αναγνωρισμένου από τον Διεπιστημονικό Οργανισμό Αναγνώρισης Τίτλων Ακαδημαϊκών
και Πληροφόρησης (ΔΟΑΤΑΠ) ή το Αυτοτελές Τμήμα Εφαρμογής Ευρωπαϊκής Νομοθεσίας
(ΑΤΕΕΝ) του Υπουργείου Παιδείας, Θρησκευμάτων και Αθλητισμού ή κατόχου αναγνώρισης
επαγγελματικών προσόντων Δασολόγου από το ΑΤΕΕΝ.
ΕΠΙΣΗΜΑΝΣΗ: Σε περίπτωση που δεν καλυφθούν οι θέσεις Πυροσβεστικού Επιστημονικού Προσωπικού (ειδικότητα Β’) αυτές μεταφέρονται στην ειδικότητα Α’ Πυροσβεστικού Τεχνικού Προσωπικού, σύμφωνα με την περ. β’
του άρθρου 1 του π.δ. 18/2022.
ΚΕΦΑΛΑΙΟ Β
ΠΡΟΣΟΝΤΑ, ΠΡΟΫΠΟΘΕΣΕΙΣ ΚΑΙ ΚΩΛΥΜΑΤΑ ΥΠΟΨΗΦΙΩΝ
1. Οι υποψήφιοι/ες, [και των δύο (2) ειδικοτήτων] θα προσληφθούν ως Πυροσβέστες Δασικών Επιχειρήσεων
(Π.Δ.Ε.) με σχέση εργασίας δημοσίου δικαίου επταετούς θητείας, μέσω συστήματος μοριοδότησης αντικειμενικών
κριτηρίων, εφόσον έχουν τα ακόλουθα προσόντα και προϋποθέσεις:
α. Να είναι Έλληνες πολίτες, άντρες και γυναίκες. Για όσους έχουν αποκτήσει την Ελληνική ιθαγένεια με πολιτογράφηση, πρέπει να έχει παρέλθει ένα έτος τουλάχιστον από την απόκτησή της.
β. Να έχουν πίστη στο Σύνταγμα, αφοσίωση στην πατρίδα και τη δημοκρατία και να μην πρεσβεύουν θρησκευτικές δοξασίες, που εμποδίζουν την εκτέλεση των καθηκόντων τους.
γ. Να είναι κάτοχοι οποιουδήποτε τύπου απολυτηρίου τίτλου Λυκείου. Οι κάτοχοι ισότιμων τίτλων σπουδών
σχολικών μονάδων αλλοδαπής πρέπει να συνυποβάλλουν βεβαίωση ισοτιμίας από την αρμόδια υπηρεσία του
Υπουργείου Παιδείας, Θρησκευμάτων και Αθλητισμού με αντιστοιχία βαθμολογίας.
δ. Οι υποψήφιοι/ες ειδικότητας Πυροσβεστικού Τεχνικού Προσωπικού, να μην έχουν υπερβεί το εικοστό όγδοο
(28ο) έτος της ηλικίας τους την 31η Δεκεμβρίου του έτους λήξης της προθεσμίας υποβολής της αίτησης συμμετοχής,
ήτοι να έχουν γεννηθεί από την 01/01/1997 και μεταγενέστερα.
Κατ’ εξαίρεση, οι Πυροσβέστες Εποχικής Απασχόλησης και οι κάτοχοι πτυχίου Ανώτατου Εκπαιδευτικού Ιδρύματος
ή Τεχνολογικού Εκπαιδευτικού Ιδρύματος, με γνωστικό αντικείμενο Δασολογίας ή Δασοπονίας ή τίτλου ανώτατης
τυπικής εκπαίδευσης αναγνωρισμένου από τον Διεπιστημονικό Οργανισμό Αναγνώρισης Τίτλων Ακαδημαϊκών και
Πληροφόρησης (ΔΟΑΤΑΠ) ή το Αυτοτελές Τμήμα Εφαρμογής Ευρωπαϊκής Νομοθεσίας (ΑΤΕΕΝ) του Υπουργείου
Παιδείας Θρησκευμάτων και Αθλητισμού ή κατόχου αναγνώρισης επαγγελματικών προσόντων Δασολόγου από
το ΑΤΕΕΝ και να μην έχουν υπερβεί το τριακοστό πέμπτο (35ο) έτος της ηλικίας τους*. Για τον υπολογισμό της ηλικίας των υποψηφίων, ως ημερομηνία γέννησης λαμβάνεται η 31η Δεκεμβρίου του έτους γέννησης (ήτοι να έχουν
γεννηθεί από την 01/01/1990 και μεταγενέστερα).
επιλέξουν στην αίτησή τους την ειδικότητα Β’ - Πυροσβεστικό Επιστημονικό Προσωπικό και όχι στην περίπτωση
επιλογής της ειδικότητας Α’ - Πυροσβεστικό Τεχνικό Προσωπικό.
ε. Να έχουν υγεία και άρτια σωματική διάπλαση διαπιστούμενη από τις αρμόδιες Υγειονομικές Επιτροπές του
Π.Σ., σύμφωνα με τις ισχύουσες διατάξεις για τη σωματική ικανότητα των υποψηφίων των σχολών στρατού ξηράς
(ΟΠΛΑ), κατά τα οριζόμενα στο π.δ. 11/2014 (Α’ 17), όπως ισχύει.
στ. Να μη φέρουν δερματοστιξία (τατουάζ), σε εξωτερικά εμφανές σημείο του σώματος ή του προσώπου τους,
κατά την περιβολή της στολής σύμφωνα με τις ισχύουσες για το προσωπικό του Π.Σ. διατάξεις. Σε κάθε περίπτωση,
δεν επιτρέπεται να φέρουν δερματοστιξία με απεικονίσεις, οι οποίες εκ του περιεχομένου τους, αίρουν την ουδετερότητά τους, η οποία επιβάλλεται από το Σύνταγμα, ή προκαλούν κατά τέτοιο τρόπο, ο οποίος δεν συνάδει με την
ιδιότητα και τα καθήκοντά τους, ή περιλαμβάνουν μηνύματα διακρίσεων, μίσους ή βίας κατά προσώπου, ή ομάδας
προσώπων, που προσδιορίζονται με βάση τη φυλή, το χρώμα, τη θρησκεία, τις γενεαλογικές καταβολές, την εθνική
ή εθνοτική καταγωγή, το σεξουαλικό προσανατολισμό, την ταυτότητα φύλου ή την αναπηρία. Εάν διαπιστωθεί ότι
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Α.Σ.Ε.Π. 17/09.05.2025
ο/η υποψήφιος/α φέρει δερματοστιξία (τατουάζ), σε εμφανές, κατά την περιβολή της στολής, σημείο του σώματός
ή του προσώπου του, θα αποκλείεται του διαγωνισμού. Τέλος, οι οπές από διάτρηση σε οποιοδήποτε σημείο του
προσώπου ή του σώματος (piercing), θα πρέπει να είναι κατά το δυνατό ελάχιστα ορατές.
ζ. Να έχουν ψυχικά και διανοητικά προσόντα, ανταποκρινόμενα στις απαιτήσεις του πυροσβεστικού έργου.
η. Οι άνδρες υποψήφιοι να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα
από αυτές, ως υπαγόμενοι στα εδάφια γ› έως η› της παρ. 1 του άρθρου 13 του ν. 3421/2005 (Α’ 302) και να είναι ικανοί
κατηγορίας Ι1 κατά την ημερομηνία λήξης της προθεσμίας υποβολής της αίτησης συμμετοχής στον διαγωνισμό.
θ. Να μην έχουν καταδικασθεί για τέλεση ή απόπειρα κακουργήματος ή για έγκλημα ανυποταξίας, λιποταξίας,
προσβολής του πολιτεύματος, προδοσία της χώρας, τρομοκρατικών πράξεων, πλαστογραφίας, δωροδοκίας, ψευδορκίας, ψευδούς καταμήνυσης, ψευδούς ανωμοτί κατάθεσης, παράβασης καθήκοντος, ανθρωποκτονίας εκτός της
προερχομένης από αμέλεια, συκοφαντικής δυσφήμισης, κλοπής, εκβίασης, απάτης, υπεξαίρεσης (κοινή και στην
Υπηρεσία), απιστίας, καταπίεσης, ναρκωτικών, κατά της γενετήσιας ελευθερίας και οικονομικής εκμετάλλευσης της
γενετήσιας ζωής, εμπρησμό (με πρόθεση ή από αμέλεια) ή οποιουδήποτε άλλου εγκλήματος από δόλο τελεσθέντος,
για το οποίο επιβλήθηκε ποινή φυλάκισης τουλάχιστον τριών (3) μηνών. Επίσης, να μη διώκονται ως φυγόποινοι ή
φυγόδικοι, να μην έχουν παραπεμφθεί αμετάκλητα σε δίκη ή εγκλεισθεί σε σωφρονιστικό κατάστημα για κακούργημα ή κάποιο από τα πλημμελήματα αυτά. Υποψήφιοι, οι οποίοι έχουν παραπεμφθεί σε δίκη διά βουλεύματος,
επιτρέπεται να υποβάλουν αίτηση συμμετοχής αλλά δεν κατατάσσονται στο Π.Σ., αν είναι επιτυχόντες, εφόσον δεν
έχει εκδοθεί μέχρι την ημερομηνία έκδοσης της απόφασης κατάταξης αμετάκλητο αθωωτικό βούλευμα ή απόφαση.
Η απονομή χάριτος δεν αίρει την ανικανότητα για κατάταξη, εκτός εάν έχει εκδοθεί έως την ημερομηνία υποβολής
αίτησης συμμετοχής το κατά την παρ. 1 του άρθρου 47 του Συντάγματος διάταγμα που αίρει το σχετικό κώλυμα.
ι. Να μην έχουν εκπέσει από στρατιωτικό βαθμό, αποβληθεί ή απολυθεί κατά περίπτωση από τις Ένοπλες Δυνάμεις,
τα Σώματα Ασφαλείας καθώς και από θέση δημόσιας υπηρεσίας ή Ο.Τ.Α. ή άλλου νομικού προσώπου δημοσίου
δικαίου, για λόγους πειθαρχίας ή λόγω ανάκλησης διορισμού εξαιτίας κωλύματος.
ια. Για όσους είχαν προσληφθεί στο Π.Σ. ως Πυροσβέστες Εποχικής Απασχόλησης, να μην έχει καταγγελθεί η
σύμβαση εργασίας τους για πειθαρχικούς λόγους ή να μην έχουν απολυθεί λόγω προσκόμισης ψευδών ή πλαστών
δικαιολογητικών.
ιβ. Για τους εθελοντές του Π.Σ., να μην έχουν χάσει την ιδιότητά τους για τους λόγους που αναφέρονται στις
περιπτώσεις γ’, δ’ και ε’ του αρ. 25 του ν. 4029/11 (Α’ 245).
ιγ. Να μην έχουν στερηθεί οποτεδήποτε των πολιτικών δικαιωμάτων τους, έστω και αν έχει λήξει ο χρόνος που
ορίσθηκε για τη στέρησή τους.
ιδ. Να μην είναι χρήστες/ριες ναρκωτικών.
ιε. Να μην τελούν υπό στερητική δικαστική συμπαράσταση, έστω και επικουρική (πλήρη ή μερική).
2. Τα ανωτέρω προσόντα και προϋποθέσεις πρέπει να συντρέχουν τόσο κατά την ημερομηνία υποβολής αίτησης
συμμετοχής στον διαγωνισμό όσο και κατά την ημερομηνία κατάταξης, εκτός της ηλικίας. Τα κωλύματα ισχύουν
για το χρονικό διάστημα από την ημερομηνία υποβολής της αίτησης για συμμετοχή στο διαγωνισμό έως και την
κατάταξη του/της υποψηφίου/ας.
ΚΕΦΑΛΑΙΟ Γ
ΔΙΚΑΙΟΛΟΓΗΤΙΚΑ
1. ΥΠΟΧΡΕΩΤΙΚΑ ΔΙΚΑΙΟΛΟΓΗΤΙΚΑ
α) Αίτηση - υπεύθυνη δήλωση για τη συμμετοχή στο διαγωνισμό, η οποία εκτυπώνεται από τον εξωτερικό υπερσύνδεσμο της ιστοσελίδας του Πυροσβεστικού Σώματος, www.fireservice.gr στη δημοσίευση της παρούσας προκήρυξης.
Οι υποψήφιοι/ες δηλώνουν στην αίτηση - υπεύθυνη δήλωση ότι: αα) έχουν τα προσόντα και τις προϋποθέσεις του
Κεφαλαίου Β’ της παρούσας και δεν εμπίπτουν στα αναφερόμενα κωλύματα του ιδίου κεφαλαίου,* αβ) τα αναφερόμενα στην αίτησή τους στοιχεία είναι αληθή και όλα τα υποβαλλόμενα δικαιολογητικά είναι γνήσια και ακριβή,
αγ) δέχονται να υποβληθούν σε εργαστηριακές εξετάσεις για ανίχνευση απαγορευμένων από τον νόμο ουσιών, σε
ανοσολογικές εξετάσεις (τεστ HIV, τεστ HbsAg, τεστ HCV) και στο σύνολο των προβλεπόμενων υγειονομικών εξετάσεων, αδ) συναινούν στην επεξεργασία των προσωπικών τους δεδομένων κατά τα προβλεπόμενα των οριζόμενων
διαδικασιών των σχετικών διαταγμάτων και της προκήρυξης διαγωνισμού, αε) δεν έχουν καταθέσει άλλη αίτηση υπεύθυνη δήλωση για τον διαγωνισμό σε έτερη Διοίκηση Πυροσβεστικών Υπηρεσιών Νομού (ΔΙ.Π.Υ.Ν.)/Διοίκηση
Πυροσβεστικών Υπηρεσιών (ΔΙ.Π.Υ.), αστ) δεν κατέχουν άλλη θέση με οποιοδήποτε σχέση στο δημόσιο ή σε νομικό
πρόσωπο δημοσίου ή ιδιωτικού δικαίου και αν κατέχουν, θα παραιτηθούν από τη θέση αυτή με την κατάταξή τους.
• Ο/Η υποψήφιος/α φροντίζει να γνωρίζει την ημερομηνία υποβολής αίτησης και τον Αριθμό Πρωτοκόλλου της
ΔΙ.Π.Υ.(Ν.) που έλαβε για τη συμμετοχή του/της στον τρέχοντα διαγωνισμό, προκειμένου να παρακολουθεί, με δική
του/της ευθύνη, ευχερώς τις ανακοινώσεις και τους πίνακες που προβλέπεται να αναρτηθούν κατά τη διαδικασία
του διαγωνισμού.
• Η αίτηση επέχει θέση υπεύθυνης δήλωσης του άρθρου 8 του ν. 1599/1986 και η ανακρίβεια των δηλούμενων
στοιχείων επισύρει τις προβλεπόμενες ποινικές-διοικητικές κυρώσεις. Ανυπόγραφη αίτηση δεν γίνεται δεκτή και
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Α.Σ.Ε.Π. 17/09.05.2025
η υποψηφιότητα απορρίπτεται. Οι υποψήφιοι/ες έχουν δικαίωμα δήλωσης μόνο μίας κατηγορίας από τις αναφερόμενες. Η υποβολή άνω της μίας αίτησης για θέσεις της ίδιας προκήρυξης ή η σώρευση θέσεων διαφορετικών
ειδικοτήτων συνεπάγεται αυτοδικαίως τον αποκλεισμό του/της υποψηφίου/ας από την περαιτέρω διαδικασία.
β) Δύο (2) φωτογραφίες έγχρωμες τύπου ταυτότητας ή διαβατηρίου (διαστάσεων 3 εκ. x 4 εκ.), εκ των οποίων
η μία (1) να επικολληθεί στην αίτηση. Στο πίσω μέρος της φωτογραφίας να αναγράφεται το ονοματεπώνυμο και το
πατρώνυμο του/της υποψηφίου/ας ευκρινώς.
γ) Ευκρινές φωτοαντίγραφο των δύο όψεων του δελτίου ταυτότητας (αστυνομικής ή υπηρεσιακής). Σε περίπτωση που δεν είναι διαθέσιμο, γίνεται δεκτό φωτοαντίγραφο σχετικής προσωρινής βεβαίωσης της αρμόδιας
αρχής ή των κρίσιμων σελίδων του διαβατηρίου, ήτοι αυτών στις οποίες αναγράφονται ο αριθμός διαβατηρίου και
τα στοιχεία ταυτότητας του/της κατόχου ή των κρίσιμων σελίδων του ατομικού βιβλιαρίου υγείας οποιουδήποτε
ασφαλιστικού φορέα, εφόσον φέρουν σχετική φωτογραφία, ή των δύο όψεων της άδειας οδήγησης. Αν δεν προκύπτει από τα ως άνω έγγραφα η ημερομηνία γέννησης, πρέπει να προσκομισθεί και πιστοποιητικό ή βεβαίωση
γέννησης. Σε περίπτωση που στοιχεία των ως άνω δικαιολογητικών έχουν μεταβληθεί, δηλώνονται σε υπεύθυνη
δήλωση του ν. 1599/1986 (A’ 75), θεωρημένη για το γνήσιο της υπογραφής από αρμόδια δημόσια αρχή ή υπηρεσία
ή μέσω www.gov.gr.
δ) Ευκρινές φωτοαντίγραφο Απολυτηρίου Λυκείου.
ε) Πιστοποιητικό οικογενειακής κατάστασης σε ισχύ.
στ) Πιστοποιητικό Στρατολογικής Κατάστασης (μόνο Τύπου Α’), από το οποίο να προκύπτει ότι έχουν εκπληρώσει τις στρατιωτικές τους υποχρεώσεις ως ικανοί Ι1. Η έκδοση του να μην είναι παλαιότερης των δύο μηνών από
την ημερομηνία έναρξης της προθεσμίας υποβολής των αιτήσεων. Το ανωτέρω πιστοποιητικό (αντίγραφο) δύναται
να εκδοθεί και μέσω www.gov.gr.
ζ) Ευκρινές φωτοαντίγραφο τίτλου σπουδών (πτυχίου)* μόνο Δασολογίας ή Δασοπονίας της ημεδαπής ή ισότιμους τίτλους της αλλοδαπής που καλύπτει το γνωστικό αντικείμενο τη θέσης ή συναφές με αυτό γνωστικό πεδίο.
Οι υποψήφιοι/ες πρέπει να κατέχουν τους ανωτέρω τίτλους σπουδών, εφόσον δηλωθούν, κατά την ημερομηνία
λήξης της προθεσμίας υποβολής των αιτήσεων συμμετοχής.
λέξουν την ειδικότητα Β’ - Πυροσβεστικό Επιστημονικό Προσωπικό και δεν μοριοδοτείται. Εφόσον οι ανωτέρω
υποψήφιοι/ες πτυχιούχοι επιλέξουν στην αίτησή τους την ειδικότητα Α’ - Πυροσβεστικό Τεχνικό Προσωπικό, το πτυχίο
μοριοδοτείται σύμφωνα με τα προβλεπόμενα του Κεφ. Ε’ της παρούσας προκήρυξης και παραλαμβάνεται από την
αρμόδια επιτροπή ως πρόσθετο δικαιολογητικό.
Γίνονται δεκτά και τα πτυχία των Σχολών/Τμημάτων οι οποίες έχουν μετονομαστεί, συγχωνευθεί ή απορροφηθεί
και σήμερα λειτουργούν ως ισότιμες των ανωτέρω πτυχίων.
Εάν ο τίτλος έχει αποκτηθεί στην αλλοδαπή απαιτείται: Πράξη αναγνώρισης από το ΔΙ.Κ.Α.Τ.Σ.Α, ή το Ι.Τ.Ε. για την
ισοτιμία και αντιστοιχία του τίτλου, καθώς και αντιστοιχία της βαθμολογικής κλίμακας αυτού με τη βαθμολογική κλίμακα των ημεδαπών τίτλων ή πιστοποιητικό αναγνώρισης από τον Διεπιστημονικό Οργανισμό Αναγνώρισης Τίτλων
Ακαδημαϊκών και Πληροφόρησης (Δ.Ο.Α.Τ.Α.Π.) περί ισοτιμίας και αντιστοιχίας. Σε περίπτωση που από την πράξη ή
το πιστοποιητικό αναγνώρισης δεν προκύπτει το γνωστικό αντικείμενο, απαιτείται βεβαίωση από το Εκπαιδευτικό
Ίδρυμα που χορήγησε τον τίτλο, η οποία να καθορίζει το γνωστικό αντικείμενο, καθώς και επίσημη μετάφρασή της.
Σε περίπτωση που ο βαθμός εκφράζεται με αξιολογικό χαρακτηρισμό ή με ακέραιο αριθμό (είτε πρόκειται για
ακέραιο αριθμό που προέκυψε από στρογγυλοποίηση είτε πρόκειται για αμιγώς ακέραιο αριθμό) πρέπει να υποβάλει
και βεβαίωση της οικείας σχολής για τον ακριβή αριθμητικό βαθμό, με δύο δεκαδικά ψηφία. Στις περιπτώσεις τίτλων
σπουδών που ο βαθμός προκύπτει μόνο από αξιολογικό χαρακτηρισμό (κλίμακες «ΑΡΙΣΤΑ», «ΛΙΑΝ ΚΑΛΩΣ» ή «ΚΑΛΩΣ»), εάν ο υποψήφιος δεν δύναται να προσκομίσει βεβαίωση για τον ακριβή αριθμητικό βαθμό, στο αντίστοιχο
πεδίο πρέπει να καταχωρηθεί η κατώτερη βαθμολογία που αντιστοιχεί σε κάθε μία αξιολογική κλίμακα, δηλαδή:
«8,50» για «ΑΡΙΣΤΑ», «6,50» για «ΛΙΑΝ ΚΑΛΩΣ» και «5,00» για «ΚΑΛΩΣ». Σε περίπτωση που ο βαθμός δεν προκύπτει
ούτε από αξιολογικό χαρακτηρισμό, στο αντίστοιχο πεδίο πρέπει να καταχωρηθεί το ελάχιστο της βαθμολογικής
κλίμακας τριτοβάθμιας εκπαίδευσης, δηλαδή «5,00».
Τα απαιτούμενα από την προκήρυξη δικαιολογητικά γίνονται αποδεκτά ως εξής:
○ Δημόσια έγγραφα της ημεδαπής που έχουν εκδοθεί από υπηρεσίες και φορείς του δημόσιου και του ευρύτερου
δημόσιου τομέα (π.χ. τίτλοι σπουδών - πιστοποιητικά - βεβαιώσεις κ.λπ.), γίνονται αποδεκτά εφόσον υποβάλλονται
σε ευκρινή μορφή.
○ Ιδιωτικά έγγραφα της ημεδαπής γίνονται αποδεκτά εφόσον υποβάλλονται σε ευκρινή μορφή, χωρίς επικύρωση από δικηγόρο ή θεώρηση από υπηρεσίες και φορείς του δημοσίου και του ευρύτερου δημόσιου τομέα (π.χ.
πιστοποιητικά και βεβαιώσεις απόδειξης γνώσης Η/Υ, ιατρική γνωμάτευση, κ.λ.π.).
○ Έγγραφα της αλλοδαπής (τίτλοι, πιστοποιητικά και βεβαιώσεις) γίνονται αποδεκτά εφόσον υποβάλλονται
σε ευκρινή μορφή τα φωτοαντίγραφα των εγγράφων τα οποία έχουν εκδοθεί από αλλοδαπές αρχές και έχουν
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Α.Σ.Ε.Π. 17/09.05.2025
επικυρωθεί από δικηγόρο, ή τα φωτοαντίγραφα ιδιωτικών εγγράφων τα οποία έχουν επικυρωθεί από δικηγόρο ή
από οποιαδήποτε άλλη δημόσια αρμόδια αρχή σύμφωνα με τις κείμενες διατάξεις.
Τίτλοι, πιστοποιητικά και βεβαιώσεις της αλλοδαπής που απαιτούνται από την προκήρυξη πρέπει να είναι επίσημα
μεταφρασμένοι στην ελληνική γλώσσα. Η επίσημη μετάφρασή τους γίνεται από την Πρεσβεία ή το Προξενείο της
ξένης χώρας στην Ελλάδα ή από δικηγόρο ή από πιστοποιημένο μεταφραστή.
2. ΠΡΟΣΘΕΤΑ ΔΙΚΑΙΟΛΟΓΗΤΙΚΑ ΜΟΡΙΟΔΟΤΗΣΗΣ
Πλέον των ανωτέρω δικαιολογητικών (παρ. 1 Κεφ Γ’ της παρούσας), οι υποψήφιοι/ες και των δύο ειδικοτήτων,
εφόσον διαθέτουν, καταθέτουν τα παρακάτω δικαιολογητικά για μοριοδότηση, κατά περίπτωση:
α) Για τους έχοντες εκπληρώσει τις στρατιωτικές τους υποχρεώσεις ως Έφεδροι Αξιωματικοί ή στις Ειδικές Δυνάμεις
(Δυνάμεις Καταδρομών, Πεζοναυτών) ή στην Προεδρική φρουρά των Ενόπλων Δυνάμεων, από το προσκομισθέν
Πιστοποιητικό Στρατολογικής Κατάστασης Τύπου A’ (της παρ. 1 στ του Κεφ. Γ’) θα πρέπει να προκύπτει, πέρα
από τη σωματική τους ικανότητα (I1) και το ότι δεν έχει αφαιρεθεί η αντίστοιχη ειδικότητα.
(Ως κριτήριο εκπλήρωσης των στρατιωτικών υποχρεώσεων στις Ειδικές Δυνάμεις λαμβάνεται η αναγραφόμενη στο
Ειδικό Φύλλο Πορείας (απολυτήριο) ή/και στο Πιστοποιητικό Στρατολογικής Κατάστασης ένδειξη «Καταδρομέας» ή
«Πεζοναύτης» ή «Ειδικές Δυνάμεις»).
β) Οι κάτοχοι πτυχίου Υποβρύχιου Καταστροφέα (ΠΝ) ή πτυχίου Σχολείου Υποβρυχίων Καταστροφών (ΣΞ) ή πτυχίου Σχολής Αλεξιπτωτιστών (ΣΞ), ευκρινές φωτοαντίγραφο πτυχίου Σχολής Αλεξιπτωτιστών ή Υποβρύχιου
Καταστροφέα των Ενόπλων Δυνάμεων. Το παρόν υποβάλλεται και μοριοδοτείται ανεξαρτήτως αν ο υποψήφιος
έχει υπηρετήσει στις Ειδικές Δυνάμεις ή όχι.
γ) Γονείς και τέκνα πολύτεκνων οικογενειών προσκομίζουν υποχρεωτικά πιστοποιητικό οικογενειακής κατάστασης (σε ισχύ) του οικείου Δήμου, στα δημοτολόγια του οποίου είναι εγγεγραμμένοι και πιστοποιητικό της
Ανώτατης Συνομοσπονδίας Πολυτέκνων Ελλάδος (σε ισχύ).
δ) Γονείς και τέκνα τρίτεκνων οικογενειών προσκομίζουν πιστοποιητικό οικογενειακής κατάστασης σε ισχύ.
Διευκρινίζεται ότι την ιδιότητα αυτή κατέχουν: Γονείς με τρία ζώντα τέκνα και τα τέκνα τους από νόμιμο γάμο/σύμφωνο συμβίωσης ή νομιμοποιηθέντα ή νομίμως αναγνωρισθέντα ή υιοθετηθέντα, συμπεριλαμβανομένων των εκτός
γάμου γεννηθέντων, με τρία μη αναγνωρισθέντα ζώντα τέκνα, τα οποία είναι άγαμα και δεν έχουν συμπληρώσει το
εικοστό πέμπτο (25ο) έτος της ηλικίας τους (να έχουν γεννηθεί από την 01/01/2000 και μεταγενέστερα) ή φοιτούν
σε ανώτατα εκπαιδευτικά ιδρύματα και σε αναγνωρισμένα ως ομοταγή εκπαιδευτικά ιδρύματα της αλλοδαπής ή
εκπληρώνουν τις στρατιωτικές τους υποχρεώσεις και δεν έχουν συμπληρώσει το τριακοστό (30ό) έτος της ηλικίας
τους (να έχουν γεννηθεί από την 01/01/1995 και μεταγενέστερα). Για τον υπολογισμό της ηλικίας λαμβάνεται υπόψη
η 31η Δεκεμβρίου του έτους λήξης της προθεσμίας υποβολής της αίτησης συμμετοχής.
Στα τέκνα αυτά συνυπολογίζονται και όσα έχουν οποιαδήποτε αναπηρία σε ποσοστό εξήντα επτά τοις εκατό (67%)
και άνω, ισοβίως, ανεξαρτήτως ηλικίας, για την απόδειξη της οποίας απαιτείται πιστοποιητικό από τον οικείο φορέα.
Ως τέκνο τρίτεκνης οικογένειας νοείται το τέκνο τρίτεκνου γονέα, το οποίο πληροί τα ανωτέρω ηλικιακά όρια, ανεξαρτήτως ηλικίας και οικογενειακής κατάστασης των λοιπών τέκνων. Τα προαναφερόμενα ηλικιακά όρια θεωρείται
ότι συμπληρώνονται κατά την 31η Δεκεμβρίου του έτους λήξης της προθεσμίας υποβολής της αίτησης συμμέτοχης.
Στις περιπτώσεις κατά τις οποίες έχει επέλθει ακύρωση του γάμου/συμφώνου συμβίωσης των γονέων ή διαζύγιο ή
διακοπή της έγγαμης συμβίωσης ή ένα ή περισσότερα από τα τέκνα έχουν γεννηθεί χωρίς γάμο/σύμφωνο συμβίωσης
των γονέων τους, ο/η υποψήφιος/α ως γονέας ή ως τέκνο τρίτεκνης οικογένειας, πρέπει να προσκομίσει αποδεικτικά στοιχεία (αντίγραφα δικαστικών αποφάσεων ή άλλων πράξεων) από τα οποία να αποδεικνύεται ότι ο ίδιος ή ο
γονέας του, αντίστοιχα, έχει ή είχε μέχρι την ενηλικίωσή τους τη γονική μέριμνα ή και επιμέλεια των ως άνω τέκνων.
ε) Πυροσβέστες Εποχικής Απασχόλησης: Βεβαίωση προϋπηρεσίας Πυροσβέστη Εποχικής Απασχόλησης από
τους Διοικητές των Διοικήσεων Πυροσβεστικών Υπηρεσιών Νομού (ΔΙ.Π.Υ.Ν.) ή των Διοικήσεων Πυροσβεστικών
Υπηρεσιών (ΔΙ.Π.Υ.) Αθηνών, Πειραιώς, Ανατολικής Αττικής και Δυτικής Αττικής στην οποία εργάστηκαν ως Πυροσβέστες Εποχικής Απασχόλησης.
στ) Εθελοντές πυροσβέστες: Βεβαίωση χρόνου εθελοντικής Υπηρεσίας* από τον Διοικητή της Πυροσβεστικής
Υπηρεσίας ή Πυροσβεστικού Σταθμού (Π.Υ. ή Π.Σ.) στην οποία είναι εγγεγραμμένοι, μόνο για τους εν ενεργεία ή σε
αναστολή εθελοντές πυροσβέστες.
τουλάχιστον τριετή συνολική πραγματική εθελοντική υπηρεσία από την ημερομηνία απόκτησης της ιδιότητας
του εθελοντή πυροσβέστη μέχρι την καταληκτική ημερομηνία υποβολής της αίτησης συμμετοχής στην παρούσα
προκήρυξη. Στη βεβαίωση να αναγράφεται ο συνολικός χρόνος πραγματικής εθελοντικής υπηρεσίας που έχουν
προσφέρει χωρίς να προσμετράται το χρονικό διάστημα αναστολής.
Δεν έχουν δικαίωμα συμμετοχής εθελοντές πυροσβέστες του Πυροσβεστικού Σώματος που έχουν χάσει την ιδιότητα
τους για τους λόγους που αναφέρονται στις περ. γ’, δ’ και ε’ του άρθρου 25 του ν. 4029/2011 (A’ 245).
ζ) Δασεργάτες (απασχολούμενοι σε εργασίες υλοτόμησης, μετατόπισης και φόρτωσης δασικών προϊόντων) Ρητινοσυλλέκτες, για τους έχοντες προϋπηρεσία ως δασεργάτες, βεβαίωση τουλάχιστον ενενήντα (90) ενσήμων
της ειδικότητας, όπως ορίζεται στην παρ. 4 του άρθρου 30 του ν. 3518/2006 (Α’ 272).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Α.Σ.Ε.Π. 17/09.05.2025
η) Φωτοαντίγραφο των δύο (2) όψεων επαγγελματικής άδειας οδήγησης κατηγορίας Γ (C) ή/και Δ (D). Δεν
απαιτείται η προσκόμιση Πιστοποιητικού Επαγγελματικής Ικανότητας (ΠΕΙ).
Διευκρινίζεται ότι, εφόσον έχει βεβαιωθεί σε υποψήφιους/ες παράβαση που επισύρει αφαίρεση της άδειας
ικανότητας οδήγησης ή αυτή (άδεια) έχει αφαιρεθεί σύμφωνα με τις ισχύουσες διατάξεις περί Σ.Ε.Σ.Ο. (Σύστημα
Ελέγχου Συμπεριφοράς Οδηγών) και η αφαίρεση ισχύει την ημερομηνία λήξης της προθεσμίας υποβολής αιτήσεων
συμμετοχής (23-05-2025), δεν γίνεται αποδεκτή η άδεια ικανότητας οδήγησης ως προσόν και ο/η κάτοχός του δεν
μοριοδοτείται.
Για άδειες οδήγησης της αλλοδαπής πρέπει να προκύπτει η αντιστοιχία τους με τις ισχύουσες ελληνικές άδειες
οδήγησης από τις ισχύουσες διατάξεις ή την αρμόδια Υπηρεσία του Υπουργείου Υποδομών και Μεταφορών.
Οι υποψήφιοι/ες που έχουν ολοκληρώσει επιτυχώς την απαιτούμενη διαδικασία για έκδοση και απόκτηση της
αρχικής άδειας οδήγησης ή επέκτασης άδειας οδήγησης σε άλλη κατηγορία, λαμβάνουν την προβλεπόμενη μοριοδότηση με την προσκόμιση προσωρινής άδειας οδήγησης, που βρίσκεται σε ισχύ και δεν έχει παρέλθει χρονικό
διάστημα μεγαλύτερο των έξι (6) μηνών από την έκδοσή της σύμφωνα με τα άρθρα 42 - 47 του ν. 4663/2020 (Α’ 30),
όπως τροποποιήθηκε και ισχύει και την υπό στοιχεία Δ30/Α3/190875 από 17-06-2022 (Β’ 3148) κοινή υπουργική
απόφαση.
Στις περιπτώσεις υποβολής παραποιημένων ή πλαστών φωτοαντιγράφων, πέραν των ποινικών κυρώσεων
που επιβάλλονται, ανακαλείται και η οικεία πράξη για την έκδοση της οποίας χρησιμοποιήθηκαν τα φωτοαντίγραφα αυτά, κατά το μέρος που αφορά τον/την εν λόγω υποψήφιο/α.
ΚΕΦΑΛΑΙΟ Δ
ΥΠΟΒΟΛΗ ΑΙΤΗΣΕΩΝ - ΔΙΚΑΙΟΛΟΓΗΤΙΚΩΝ
1. Οι υποψήφιοι/ες του διαγωνισμού εκτυπώνουν από υπερσύνδεσμο στην ιστοσελίδα του Πυροσβεστικού
Σώματος www.fireservice.gr την αίτηση συμμετοχής του διαγωνισμού, τη συμπληρώνουν και την καταθέτουν
μαζί με τα απαιτούμενα και τα κατά περίπτωση πρόσθετα δικαιολογητικά του Κεφαλαίου Γ’ της παρούσας,
αποκλειστικά και μόνο στις Διοικήσεις Πυροσβεστικών Υπηρεσιών Νομού (ΔΙ.Π.Υ.Ν.) ή στις Διοικήσεις Πυροσβεστικών Υπηρεσιών (ΔΙ.Π.Υ.) Αθηνών, Πειραιώς, Ανατολικής Αττικής και Δυτικής Αττικής του τόπου κατοι-
κίας ή διαμονής τους (οι διευθύνσεις των οποίων περιλαμβάνονται σε υπερσύνδεσμο στην ιστοσελίδα του
Πυροσβεστικού Σώματος www.fireservice.gr, στη δημοσίευση της παρούσας) από Σάββατο 17-05-2025 έως
και την Παρασκευή 23-05-2025 και από Ω/08:00 έως Ω/20:00 (συμπεριλαμβανομένων αργιών και Σαββατοκύριακων). Η αίτηση κατατίθεται αυτοπροσώπως ή από νομίμως εξουσιοδοτημένο πρόσωπο, το οποίο
πρέπει να έχει μαζί του και να καταθέσει τη νόμιμη εξουσιοδότηση, θεωρημένη για το γνήσιο της υπογραφής
από αρμόδια δημόσια υπηρεσία ή αρχή, καθώς και ευκρινές φωτοαντίγραφο του δελτίου ταυτότητας ή ό,τι
εναλλακτικά προβλέπεται στην περ. γ’ της παρ. 1 του Κεφαλαίου Γ’ της παρούσας, μαζί με τα δικαιολογητικά
του/της υποψηφίου/ας. Παρατίθεται υπόδειγμα εξουσιοδότησης στη δημοσίευση της παρούσας. Γίνεται δεκτή
και εξουσιοδότηση μέσω του www.gov.gr.
Πληροφορίες σχετικά με την υποβολή δικαιολογητικών
στις κατά τόπους Διοικήσεις Πυροσβεστικών Υπηρεσιών [ΔΙ.Π.Υ.(Ν.)]
Σάββατο 17-05-2025 - Παρασκευή 23-05-2025 και Ω/08:00 - Ω/20:00
Διατίθεται Παράρτημα με στοιχεία επικοινωνίας.
2. Αίτηση-υπεύθυνη δήλωση που υποβάλλεται ηλεκτρονικά ή ταχυδρομικά ή κατατίθεται σε άλλη Υπηρεσία πέρα
των ΔΙ.ΠΥ.(Ν.) ή εκπρόθεσμα ή σε περίπτωση που κατατεθεί εκπροθέσμως κάποιο εκ των απαιτούμενων δικαιολογητικών της παρούσας προκήρυξης, δεν γίνεται δεκτή, θεωρείται ως μηδέποτε υποβληθείσα και δε λαμβάνεται
υπόψη για το διαγωνισμό. Η ανακρίβεια των δηλουμένων στοιχείων επισύρει αποκλεισμό από το διαγωνισμό
και τις προβλεπόμενες ποινικές κυρώσεις.
3. Οι υποψήφιοι/ες, προσερχόμενοι ενώπιον κάθε Επιτροπής του Πυροσβεστικού Σώματος, σε όλες τις προβλεπόμενες από την παρούσα διαδικασίες, πρέπει να έχουν μαζί τους υποχρεωτικά το δελτίο ταυτότητάς τους ή ό,τι
εναλλακτικά προβλέπεται στην περ. γ’ της παρ. 1 του Κεφ. Γ’ της παρούσας.
4. Οι Επιτροπές Παραλαβής Δικαιολογητικών ελέγχουν την εμπρόθεσμη υποβολή των αιτήσεων και των δικαιολογητικών, καθώς και την ακρίβεια, πληρότητα και τη σύνταξη αυτών, σύμφωνα με τις διατάξεις της παρούσας
και τις σχετικές διαταγές και οδηγίες. Επιπρόσθετα, εισάγουν τα στοιχεία των υποψηφίων σε σχετική ηλεκτρονική
εφαρμογή αυθημερόν.
5. Οι Επιτροπές επιστρέφουν αιτιολογημένα, χωρίς άλλη διατύπωση, με αποδεικτικό, τα κατατιθέμενα πρωτότυπα
δικαιολογητικά που προσκόμισαν οι υποψήφιοι/ες σε περιπτώσεις που δεν είναι αληθή/ορθά, δεν είναι πλήρη, δε
συμφωνούν με όσα έχουν αναφερθεί στην κατατεθείσα αίτηση και διατηρούν φωτοαντίγραφα αυτών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Α.Σ.Ε.Π. 17/09.05.2025
ΚΕΦΑΛΑΙΟ Ε
ΜΟΡΙΟΔΟΤΗΣΗ
1. Οι υποψήφιοι/ες της ειδικότητας Α’ - Πυροσβεστικό Τεχνικό Προσωπικό μοριοδοτούνται σύμφωνα με τα
κάτωθι κριτήρια ως ακολούθως:
α) Πέντε (5) μόρια στον υποψήφιο που έχει υπηρετήσει στις Ένοπλες Δυνάμεις ως έφεδρος Αξιωματικός ή στις
Ειδικές Δυνάμεις των Ενόπλων Δυνάμεων ή στην Προεδρική Φρουρά.
β) Πέντε (5) μόρια στον υποψήφιο που είναι κάτοχος του πτυχίου της Σχολής Αλεξιπτωτιστών ή Υποβρύχιου
Καταστροφέα των Ενόπλων Δυνάμεων. Αν ο υποψήφιος διαθέτει και τα δύο προαναφερθέντα πτυχία, λαμβάνει
συνολικά πέντε (5) μόρια.
γ) Τρία (3) μόρια* στον/στην υποψήφιο/α που είναι γονέας πολύτεκνης οικογένειας, δύο (2) μόρια στον/στην
υποψήφιο/α που είναι γονέας τριών τέκνων, ενάμιση (1,5) μόριο στον/στην υποψήφιο/α που είναι τέκνο πολύτεκνης
οικογένειας και ένα (1) μόριο στον/στην υποψήφιο/α που είναι τέκνο τρίτεκνης οικογένειας.
μόνο ο μεγαλύτερος αριθμός μορίων και όχι συνολικά.
δ) Τέσσερα (4) μόρια στον/στην υποψήφιο/α που απασχολήθηκε ως πυροσβέστης εποχικής απασχόλησης στο
Π.Σ. για κάθε αντιπυρική περίοδο. Ως αντιπυρική περίοδος λογίζεται οποιοδήποτε κατ’ έτος χρονικό διάστημα κατά
το οποίο ο/η υποψήφιος/α απασχολήθηκε με σύμβαση εργασίας ορισμένου χρόνου, η οποία δεν έχει καταγγελθεί
από το Π.Σ.
Εφόσον στο πρόσωπο πυροσβέστη εποχικής απασχόλησης συντρέχει και η ιδιότητα του εθελοντή πυροσβέστη,
λαμβάνει μόνο τα μόρια της παρούσας περίπτωσης, χωρίς να προσμετρώνται σε αυτόν και τα μόρια της περίπτωσης
(ε) (εθελοντές) της παρούσας παραγράφου.
ε) Τρία (3) μόρια στον/στην υποψήφιο/α που έχει την ιδιότητα του εθελοντή του Π.Σ. με τουλάχιστον τριετή
συνολική πραγματική υπηρεσία.
στ) Τέσσερα (4) μόρια στον/στην υποψήφιο/α που απασχολήθηκε ως δασεργάτης και κατέχει συνολικά τουλάχιστον ενενήντα (90) ένσημα υπό την ιδιότητα αυτή. Ως δασεργάτες νοούνται οι απασχολούμενοι σε εργασίες
υλοτόμησης, μετατόπισης και φόρτωσης δασικών προϊόντων - ρητινοσυλλέκτες, σύμφωνα με την υπ› αρ. Φ10221/
οικ.26816/929/2011 (Β’ 2778) υπουργική απόφαση.
ζ) Δύο (2) μόρια στον/στην κάτοχο άδειας ικανότητας οδήγησης κατηγορίας Γ (C) ή/και Δ (D). Εάν ο/η υποψήφιος/α κατέχει και τις δύο ως άνω άδειες, λαμβάνει συνολικά δύο (2) μόρια. Οι υποψήφιοι/ες που έχουν
ολοκληρώσει επιτυχώς την απαιτούμενη διαδικασία για έκδοση άδειας οδήγησης, λαμβάνουν την προβλεπόμενη μοριοδότηση με την προσκόμιση προσωρινής άδειας οδήγησης, που βρίσκεται σε ισχύ και δεν έχει πα-
ρέλθει χρονικό διάστημα μεγαλύτερο των έξι (6) μηνών από την έκδοσή της σύμφωνα με τα άρθρα 42 - 47 του
ν. 4663/2020 (Α’ 30), όπως τροποποιήθηκε και ισχύει και την υπ’ αρ. Δ30/Α3/190875 από 17-06-2022 (Β’ 3148)
κοινή υπουργική απόφαση.
η) Πέντε (5) μόρια στον/στην κάτοχο πτυχίου Ανώτατου Εκπαιδευτικού Ιδρύματος ή Τεχνολογικού Εκπαιδευτικού
Ιδρύματος, με γνωστικό αντικείμενο μόνο Δασολογίας ή Δασοπονίας ή τίτλου ανώτατης τυπικής εκπαίδευσης αναγνωρισμένου από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (ΔΟΑΤΑΠ)
ή το Αυτοτελές Τμήμα Εφαρμογής Ευρωπαϊκής Νομοθεσίας (ΑΤΕΕΝ) του Υπουργείου Παιδείας, Θρησκευμάτων και
Αθλητισμού ή κατόχου αναγνώρισης επαγγελματικών προσόντων Δασολόγου από το ΑΤΕΕΝ.
2. Οι υποψήφιοι/ες της ειδικότητας Β’ - Πυροσβεστικό Επιστημονικό Προσωπικό μοριοδοτούνται ως ακολούθως
σύμφωνα με τα εξής κριτήρια:
α) Τον βαθμό Τίτλου Σπουδών,
β) Τις περιπτώσεις α’ έως ζ’ της παραγράφου 1 του παρόντος Κεφαλαίου Ε’.
3. Η συνολική βαθμολογία για κάθε υποψήφιο/α πολλαπλασιάζεται επί τον συντελεστή εκατό (100). Σε περίπτωση
ισοβαθμίας δύο ή και περισσότερων υποψηφίων, επιλέγεται κατά σειρά:
α) ο κάτοχος του πτυχίου της Σχολής Αλεξιπτωτιστών ή Υποβρύχιου Καταστροφέα των Ενόπλων Δυνάμεων,
β) ο έχων υπηρετήσει στις Ένοπλες Δυνάμεις ως έφεδρος Αξιωματικός ή στις Ειδικές Δυνάμεις των Ενόπλων
Δυνάμεων ή στην Προεδρική Φρουρά,
γ) ο γονέας ή το τέκνο πολύτεκνης οικογένειας,
δ) ο γονέας ή το τέκνο τρίτεκνης οικογένειας,
ε) ο/η έγγαμος/η ή ο τελών εν διαστάσει ή χηρεία που έχει τα περισσότερα ανήλικα τέκνα και μεταξύ αυτών ο
μεγαλύτερος σε ηλικία με βάση την ημερομηνία γέννησης. Τα ανωτέρω αποδεικνύονται από πιστοποιητικό οικογενειακής κατάστασης, το οποίο θα προσκομίζεται εφόσον προκύψει ισοβαθμία.
4. Σε περίπτωση εκ νέου ισοβαθμίας διενεργείται κλήρωση από την Επιτροπή Διενέργειας Διαγωνισμού, με μέριμνα της οποίας ειδοποιούνται να παραστούν οι ενδιαφερόμενοι/ες υποψήφιοι/ες αυτοπροσώπως ή με αντιπρό-
σωπο τους που ορίζεται με υπεύθυνη δήλωση του ν. 1599/1986 (Α’ 75). Η κλήρωση πραγματοποιείται ανεξαρτήτως
της παρουσίας των ενδιαφερομένων ή των αντιπροσώπων τους. Για το αποτέλεσμα της κλήρωσης συντάσσεται
πρακτικό.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Α.Σ.Ε.Π. 17/09.05.2025
ΚΕΦΑΛΑΙΟ ΣΤ
ΠΡΟΣΩΡΙΝΟΙ ΠΙΝΑΚΕΣ
1. Μετά το πέρας της υποβολής των αιτήσεων και των συνημμένων δικαιολογητικών, η Επιτροπή Διενέργειας Διαγωνισμού παραλαμβάνει και ελέγχει την ακρίβεια, την πληρότητα, τη σύνταξη και την εμπρόθεσμη υποβολή
όλων των αιτήσεων - υπεύθυνων δηλώσεων και των προσκομιζόμενων δικαιολογητικών που υποβάλλονται από
τους/τις υποψήφιους/ες και συντάσσει, κατά φθίνουσα σειρά μορίων, προσωρινούς πίνακες υποψηφίων που πληρούν και προσωρινούς πίνακες υποψηφίων που δεν πληρούν τα προσόντα και τις προϋποθέσεις του διαγωνισμού
για συμμετοχή στις Προκαταρκτικές Εξετάσεις (ΠΚΕ), ανά ειδικότητα.
2. Οι πίνακες αναρτώνται στην ιστοσελίδα του Πυροσβεστικού Σώματος www.fireservice.gr και οι υποψήφιοι/
ες ενημερώνονται για αυτούς με δική τους ευθύνη. Στους πίνακες δεν αναγράφονται τα ονοματεπώνυμα των
υποψηφίων, αλλά οι αριθμοί αίτησης αυτών στον τρέχοντα διαγωνισμό.
3. Στον πίνακα των υποψηφίων που δεν πληρούν τα προσόντα και προϋποθέσεις του διαγωνισμού για συμμετοχή στις Προκαταρκτικές Εξετάσεις (ΠΚΕ) πρέπει να αναγράφεται για κάθε υποψήφιο/α ποιες ακριβώς ελλείψεις
ή σφάλματα διαπιστώθηκαν. Η Διεύθυνση Πληροφορικής και Επικοινωνιών επικουρεί το έργο της ανωτέρω
Επιτροπής.
ΚΕΦΑΛΑΙΟ Ζ
ΕΝΣΤΑΣΕΙΣ
Οι υποψήφιοι/ες δικαιούνται εντός αποκλειστικής προθεσμίας πέντε ημερολογιακών (5) ημερών από τη ανάρτηση
των προσωρινών πινάκων στην ιστοσελίδα του Π.Σ. www.fireservice.gr να υποβάλουν ένσταση ενώπιον της αρμόδιας
Επιτροπής Ενστάσεων, (θα ορίζονται λεπτομέρειες στη διαταγή των προσωρινών πινάκων) η οποία αποφαίνεται
επί αυτών και προβαίνει στις απαραίτητες διορθώσεις, ενημερώνοντας προς τούτο τους/τις ενδιαφερόμενους/
ες. Οι αναμορφωμένοι πίνακες υπογράφονται από την Επιτροπή Διενέργειας Διαγωνισμού και, σε περίπτωση που
απαιτείται, πραγματοποιεί κλήρωση, προκειμένου να αρθούν ισοβαθμίες μεταξύ των υποψηφίων. Στη συνέχεια, οι
αναμορφωμένοι πίνακες αναρτώνται στην ιστοσελίδα του Π.Σ. www.fireservice.gr και οι υποψήφιοι/ες ενημερώνονται με δική τους ευθύνη.
ΚΕΦΑΛΑΙΟ Η
ΠΡΟΚΑΤΑΡΚΤΙΚΕΣ ΕΞΕΤΑΣΕΙΣ (ΠΚΕ)
Με την ολοκλήρωση της διαδικασίας του προηγούμενου Κεφαλαίου Ζ’, από τους πίνακες των αρχικά πληρούντων τα προσόντα καλούνται οι υποψήφιοι/ες κατά σειρά επιτυχίας όπως εκάστοτε ισχύει, ώστε να υποβληθούν
σε Προκαταρκτικές Εξετάσεις (ΠΚΕ).
Οι υποψήφιοι/ες που δεν καταλαμβάνουν προσλήψιμη θέση, δεν κατοχυρώνουν από την επιτυχία τους στις ΠΚΕ
δικαίωμα διορισμού, παρά μόνο σε περίπτωση κένωσης ισάριθμων θέσεων της ειδικότητας στην οποία εντάσσονται.
Οι ΠΚΕ είναι ενιαίες και κοινές για όλους τους υποψηφίους, άνδρες και γυναίκες, και περιλαμβάνουν κατά σειρά:
α) αθλητικές δοκιμασίες
β) υγειονομικές εξετάσεις
γ) ψυχοτεχνικές δοκιμασίες και
3. Ο ακριβής τόπος, χρόνος, η σειρά των εξετάσεων και το πρόγραμμα διενέργειας των ανωτέρω διαδικασιών θα καθοριστεί με νεότερη απόφαση, η οποία θα αναρτηθεί στην ιστοσελίδα του Πυροσβεστικού Σώματος
www.fireservice.gr.
Η ενημέρωση των υποψηφίων για τις διαδικασίες γίνεται αποκλειστικά με δική τους ευθύνη.
4. Οι διαδικασίες αυτές είναι υποχρεωτικές για όλους/ες τους/τις υποψηφίους/ες που καλούνται και περατώνονται
από τις αρμόδιες Επιτροπές του Πυροσβεστικού Σώματος, δεσμευτικά, σύμφωνα με το πρόγραμμα που εκδίδεται.
5. Οι υποψήφιοι/ες, προσερχόμενοι ενώπιον κάθε Επιτροπής θα πρέπει να έχουν μαζί τους υποχρεωτικά το δελτίο
ταυτότητάς τους (αστυνομικής ή υπηρεσιακής) ή ό,τι εναλλακτικά προβλέπεται στην περ. γ της παρ. 1 του Κεφ. Γ’
της παρούσας. Όσοι/ες δεν το φέρουν, δεν θα γίνονται δεκτοί/ες και δεν θα τους/τις επιτρέπεται η είσοδος στους
χώρους διεξαγωγής των διαδικασιών.
6. Υποψήφιοι/ες που δεν θα παρουσιασθούν την οριζόμενη από το πρόγραμμα των προκαταρκτικών εξετάσεων
ώρα και ημερομηνία ή διακόψουν σε οποιοδήποτε στάδιο των προκαταρκτικών εξετάσεων ή κρίνονται μη ικανοί/
ες, αποκλείονται των λοιπών διαγωνιστικών διαδικασιών και της συνέχειας του διαγωνισμού. Για αυτούς/ές το
αποτέλεσμα της εξέτασης ανακοινώνεται με τοιχοκόλληση σχετικού πίνακα στο εξεταστικό κέντρο που κρίθηκαν
μη ικανοί/ές. Ο πίνακας που τοιχοκολλάται στο εξεταστικό κέντρο δεν περιλαμβάνει τα ονοματεπώνυμα των μη
ικανών υποψηφίων, αλλά τους αριθμούς αίτησης αυτών στον τρέχοντα διαγωνισμό.
7. Κάθε Επιτροπή προκαταρκτικών εξετάσεων αποφαίνεται σε πρώτο και τελευταίο βαθμό. Για τους/τις κρινόμενους/ες μη ικανούς/ές δεν επιτρέπεται επανεξέταση για κανένα λόγο και αποκλείονται των περαιτέρω εξετάσεων
και διαδικασιών. Οι αποφάσεις των Επιτροπών δεν υπόκεινται σε ένσταση - προσφυγή.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Α.Σ.Ε.Π. 17/09.05.2025
i. Αθλητικές Δοκιμασίες
1. Οι υποψήφιοι/ες της παρ. 1 του παρόντος Κεφαλαίου υποβάλλονται σε αθλητικές δοκιμασίες που περιλαμβάνουν τα κάτωθι αγωνίσματα, κατά σειρά:
Α/Α
ΑΓΩΝΙΣΜΑΤΑ
ΟΡΙΑ
ΠΡΟΣΠΑΘΕΙΕΣ
Έλξεις σε μονόζυγο
Τρεις (3)
Μία (1) προσπάθεια
Δρόμος 100 μ.
16’’
Μία (1) προσπάθεια
Άλμα σε μήκος με φόρα
Τουλάχιστον 3,50μ.
Τρεις (3) προσπάθειες
Άλμα σε ύψος με φόρα
Τουλάχιστον 1,05μ.
Τρεις (3) προσπάθειες
Δρόμος 1.000 μ.
4’ και 20’’
Μία (1) προσπάθεια
Μεταφορά ανά χέρι αλτήρα με λαβή βάρους
είκοσι πέντε (25) κιλών έκαστος
σε απόσταση εκατό (100) μέτρων
50’’
Μία (1) προσπάθεια
α) Οι έλξεις μπορούν να διενεργηθούν σε μονόζυγο ή σε μηχάνημα άρσεων με ανοιχτή και κλειστή λαβή έλξεων
(πολυόργανο γυμναστικής) εντός αίθουσας γυμναστικής του σταδίου. Οι υποψήφιοι/ες αναρτώνται στο όργανο
από το πρόσθιο μέρος αυτού έχοντας το εξωτερικό μέρος της παλάμης στραμμένο προς το πρόσωπό τους. Μετά
την πρώτη έλξη, οι υποψήφιοι/ες δεν επιτρέπεται να έρχονται σε επαφή με το έδαφος μέχρι το τέλος της προσπάθειας, ενώ σε κάθε έλξη πρέπει η κάτω γνάθος να ξεπερνάει το ύψος του μονόζυγου (λαβών) και τα χέρια κατά την
κάθοδο να είναι σε θέση πλήρους ανάτασης.
β) Η μεταφορά των αλτήρων θα πρέπει να ολοκληρωθεί χωρίς διακοπή των κινήσεων και χωρίς επαφή των αλτήρων με το έδαφος. Επιτρέπεται η χρήση γαντιών και σκόνη μαγνησίας, αλλά όχι η χρήση ιμάντων και οποιουδήποτε
αντικειμένου πρόσδεσης των αλτήρων.
γ) Στο άλμα σε μήκος η μέτρηση του άλματος θα γίνεται από την άκρη του σκάμματος, με ελεύθερο πάτημα.
δ) Η σειρά διεξαγωγής των αγωνισμάτων κρίνεται ανάλογα με τις επικρατούσες την τρέχουσα ημέρα καιρικές
και λοιπές συνθήκες, καθώς και τον αριθμό των υποψηφίων, με ευθύνη της Επιτροπής Διενέργειας Διαγωνισμού.
Επιπρόσθετα τονίζεται ότι, εάν οι επικρατούσες καιρικές συνθήκες πριν ή και κατά τη διάρκεια των αθλητικών
δοκιμασιών καθιστούν τους αθλητικούς χώρους μη κατάλληλους για τη διεξαγωγή αθλητικών δοκιμασιών, αυτές
δύναται να αναβληθούν και να διεξαχθούν σε έτερη ημερομηνία, εντός της καθορισμένης από το πρόγραμμα των
ΠΚΕ χρονικής περιόδου διεξαγωγής τους, με μέριμνα του Προέδρου της Επιτροπής Διενέργειας Διαγωνισμού.
ε) Υποψήφιος/α που δεν θα επιτυγχάνει το προβλεπόμενο όριο σε κάποιο αγώνισμα, δεν θα συνεχίζει να εξετάζεται στα υπόλοιπα αγωνίσματα και θα αποκλείεται από τη συνέχεια στο διαγωνισμό.
2. Η συμμετοχή των υποψηφίων στις αθλητικές δοκιμασίες καθώς και η αθλητική τους περιβολή γίνεται αποκλειστικά με δική τους ευθύνη. Οι υποψήφιοι/ες παρουσιάζονται στις αρμόδιες Επιτροπές Αθλητικών Δοκιμασιών
φέροντας υποχρεωτικά μαζί τους ιατρική γνωμάτευση ΚΑΡΔΙΟΛΟΓΟΥ (από ιατρούς Νοσοκομείων, Κέντρων Υγείας, ιατρείων, πολυϊατρείων, δομών του Εθνικού Δικτύου Υγείας ή άλλων μονάδων υγείας της Χώρας, Δημόσιων
(Ν.Π.Δ.Δ.) ή Ιδιωτικών (Ν.Π.Ι.Δ.), ή από ιδιώτη γιατρό της Χώρας, με την προϋπόθεση να είναι ευκρινείς η ημερομηνία, η υπογραφή και η σφραγίδα ιατρού), στην οποία θα βεβαιώνεται απαραιτήτως ότι ο/η υποψήφιος/α «Κρίνεται
Υγιής-ικανός/ή» να συμμετάσχει στις αθλητικές δοκιμασίες-αγωνίσματα που προβλέπονται από τις διατάξεις της
παρούσας. Σε διαφορετική περίπτωση, ο/η υποψήφιος/α δεν έχει δικαίωμα να συμμετέχει σε αυτές. Η ανωτέρω
βεβαίωση συνάπτεται σε εκτυπώσιμη μορφή σε υπερσύνδεσμο (link) στην ιστοσελίδα του Πυροσβεστικού Σώματος,
www.fireservice.gr, στη δημοσίευση της παρούσας προκήρυξης.
3. Επιπλέον, για τις γυναίκες υποψήφιες και μόνο σε περίπτωση εγκυμοσύνης απαιτείται υποχρεωτικά και βεβαίωση γυναικολόγου με αναγραφή για τη δυνατότητα ή μη, η υποψήφια να συμμετάσχει σε αθλητικές δοκιμασίες.
4. Εάν κατά τη διάρκεια της εξέτασης υποψηφίου/ας στις αθλητικές δοκιμασίες παρουσιασθεί κώλυμα σε οποιοδήποτε αγώνισμα ή ο/η υποψήφιος/α τραυματιστεί και δεν μπορεί να ολοκληρώσει αυτό, ο/η τελευταίος/α υποχρε-
ούται να δηλώσει το κώλυμα ή τον τραυματισμό του/της αμέσως ενώπιον της Επιτροπής Αθλητικών Δοκιμασιών
(πριν την ολοκλήρωση της/των προσπάθειας/ών του/της υποψήφιου/ας στο συγκεκριμένο αγώνισμα) και δύναται
να αιτηθεί εγγράφως την αναβολή της εξέτασης. Η πάθηση - τραυματισμός βεβαιώνεται εγγράφως από ιατρό του
Πυροσβεστικού Σώματος, ο οποίος παρίσταται καθ’ όλη τη διάρκεια διεξαγωγής των αθλητικών δοκιμασιών. Η Επιτροπή δύναται, κατά την κρίση της, να αναβάλει για μία μόνο φορά (άπαξ) την εξέταση σε άλλο χρόνο (ημέρα και
ώρα), όχι όμως πέραν του καθορισμένου για τη διενέργεια των αθλητικών δοκιμασιών χρόνου, όπως θα προκύπτει
από το πρόγραμμα των Προκαταρκτικών Εξετάσεων.
Η επανεξέταση των υποψηφίων, στους/στις οποίους/ες η αρμόδια Επιτροπή χορήγησε αναβολή εξέτασης, πραγματοποιείται στο σύνολο των αγωνισμάτων, δηλαδή ακόμη και σε αυτά, στα οποία ο/η υποψήφιος/α είχε εξετασθεί
και ολοκληρώσει προ της υποβολής του αιτήματος αναβολής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Α.Σ.Ε.Π. 17/09.05.2025
Υποψήφιος/α που κρίθηκε μη ικανός/η σε κάποιο αγώνισμα και ο/η οποίος/α επανέρχεται για να δηλώσει κώλυμα
ή τραυματισμό εκ των υστέρων, δεν δικαιούται αναβολή εξέτασης ή επανεξέταση και αποκλείεται της συνέχειας
του διαγωνισμού.
5. Σε περιπτώσεις προϋπάρχοντος τραυματισμού, προβλήματος υγείας ή γυναικολογικής φύσης κωλύματος,
υποχρεωτικά να προσκομίζεται βεβαίωση από ιδιώτη ιατρό ή Νοσοκομείο (Ν.Π.Δ.Δ. ή Ν.Π.Ι.Δ.), στην οποία να
βεβαιώνεται το πρόβλημα, προκειμένου να οριστεί νέα ημερομηνία εξέτασης, πάντα εντός του καθορισμένου
χρονοδιαγράμματος για τη διενέργεια των αθλητικών δοκιμασιών. Στην περίπτωση μη προσκόμισης ιατρικής γνωμάτευσης, ο/η υποψήφιος/α πρέπει να γνωστοποιεί στον ιατρό που παρίσταται στις αθλητικές δοκιμασίες το πρό-
βλημα υγείας που αντιμετωπίζει και να εξετάζεται από αυτόν πριν την έναρξη οποιασδήποτε αθλητικής δοκιμασίας.
6. Υποψήφιοι/ες που προσέρχονται να συμμετάσχουν στις αθλητικές δοκιμασίες, αλλά παρουσιάζουν εμφανείς
ενδείξεις σοβαρής ασθένειας ή φέρουν σοβαρά τραύματα ή κατάγματα προϋπάρχοντος τραυματισμού ή βρίσκονται σε κατάσταση τέτοια που καθιστά αδύνατη και επικίνδυνη για τους/τις ίδιους/ες τη συμμετοχή τους εντός του
χρονοδιαγράμματος των αθλητικών δοκιμασιών σύμφωνα με το πρόγραμμα των Προκαταρκτικών Εξετάσεων,
αποκλείονται από αυτές με απόφαση της Επιτροπής Αθλητικών Δοκιμασιών, ύστερα από επιτόπια εξέταση και
έγγραφη βεβαίωση του ιατρού που παρίσταται στις αθλητικές δοκιμασίες.
7. Σε περίπτωση που υποψήφιος/α δεν συμμετείχε στις ως άνω αθλητικές δοκιμασίες για αποδεδειγμένο λόγο
ανωτέρας βίας, καλείται για επανεξέταση εντός χρονικού διαστήματος που δεν δύναται να ξεπερνά τις επτά (7)
ημερολογιακές ημέρες από την τελευταία ημέρα διενέργειας των αθλητικών δοκιμασιών, όχι όμως πέραν του
καθορισμένου για τη διενέργεια των αθλητικών δοκιμασιών (αναβολές) χρόνο, όπως προκύπτει από το σχετικό
πρόγραμμα ΠΚΕ.
8. Για οποιαδήποτε διευκρίνιση αρμόδιος είναι ο Πρόεδρος της οικείας Επιτροπής Αθλητικών Δοκιμασιών.
ii. Υγειονομικές Εξετάσεις
1. Στις Υγειονομικές Εξετάσεις συμμετέχουν μόνο οι υποψήφιοι/ες που κρίθηκαν ικανοί/ές στην προηγούμενη
διαδικασία αθλητικών δοκιμασιών.
2. Οι Υγειονομικές Εξετάσεις διενεργούνται από τις αρμόδιες Υγειονομικές Επιτροπές του Π.Σ. Οι υποψήφιοι/ες
θα πρέπει να κριθούν ικανοί/ές σύμφωνα με τα ισχύοντα για την κατάταξη στις παραγωγικές Σχολές των Ενόπλων
Δυνάμεων (ΟΠΛΑ).
3.  Οι υποψήφιοι/ες (που περιλαμβάνονται στην παρ. 1 του Κεφαλαίου Η’), αφού εκτυπώνουν το Δελτίο Υγειονομικής
Εξέτασης από υπερσύνδεσμο στην ιστοσελίδα του Πυροσβεστικού Σώματος, www.fireservice.gr, στη δημοσίευση της
παρούσας προκήρυξης, επικολλούν μία (1) φωτογραφία (τύπου ταυτότητας έγχρωμη διαστάσεων 3 εκ. x 4 εκ.) και τη
θεωρούν (με στρογγυλή σφραγίδα) στις κατά τόπους Διοικήσεις Πυροσβεστικών Υπηρεσιών (ΔΙ.Π.Υ.(Ν.)) ή Πυροσβεστικές Υπηρεσίες (Π.Υ.) ή Πυροσβεστικούς Σταθμούς (Π.Σ.). Στη συνέχεια, μεταβαίνουν σε ιατρούς Νοσοκομείων, Κέντρων
Υγείας, ιατρείων, πολυϊατρείων, δομών του Εθνικού Δικτύου Υγείας ή άλλων μονάδων υγείας της Χώρας, Δημόσιων
(Ν.Π.Δ.Δ.) ή Ιδιωτικών (Ν.Π.Ι.Δ.), ή από ιδιώτη ιατρό της Χώρας, με την προϋπόθεση να είναι ευκρινείς η ημερομηνία, η
υπογραφή και η σφραγίδα ιατρού. Το Δελτίο Υγειονομικής Εξέτασης περιλαμβάνει τις κάτωθι ιατρικές γνωματεύσεις:
α) Ακτινολόγου, με βεβαίωση των στοιχείων εξεταζόμενου/ης επί της προσκομιζόμενης ακτινογραφίας θώρακος.
β) Πνευμονολόγου.
γ) Μικροβιολογικού εργαστηρίου, με επισυναπτόμενες εξετάσεις: αα. γενική αίματος, ββ. γενική ούρων, γγ. σάκχαρο ορού, δδ. κρεατινίνη, εε. τρανσαμινάσες, στστ. Αιμοσφαιρίνη και με γνωμάτευση ιατρού για το σύνολο των
ανωτέρω εξετάσεων.
δ) Παθολόγου, με αναγραφή του αναστήματος χωρίς υποδήματα και του βάρους του/της υποψηφίου/ας και
υπολογισμό του Δείκτη Μάζας Σώματος (Δ.Μ.Σ.).
ε) Καρδιολόγου, με επισυναπτόμενο ηλεκτροκαρδιογράφημα (ΗΚΓ) και αναγραφή για τη δυνατότητα ή μη, ο/η
υποψήφιος/α να συμμετάσχει σε αθλητικές δοκιμασίες.
στ) Ορθοπεδικού.
ζ) Νευρολόγου.
η) Ωτορινολαρυγγολόγου (ΩΡΛ), με επισυναπτόμενο ακοόγραμμα.
θ) Δερματολόγου.
ι) Χειρουργού.
ια) Ψυχίατρου.
ιβ) Οφθαλμίατρου, με επισυναπτόμενη εξέταση καταγραφής οπτικής οξύτητας και βαθμού διαθλαστικής ανωμαλίας εκάστου οφθαλμού, καταγραφή χρωματικής αντίληψης και την ύπαρξη ή μη νοσήματος ή πάθησης.
ιγ) Γυναικολόγου για τις γυναίκες υποψήφιες.
Οι ανωτέρω γνωματεύσεις και εξετάσεις αφορούν αποκλειστικά το γνωστικό αντικείμενο της ειδικότητας κάθε
ιατρού και θα πρέπει να αναφέρουν το σκοπό για τον οποίο προορίζονται, να έχουν ευκρινή ημερομηνία, υπογραφή,
σφραγίδα ιατρού και θα πρέπει να πραγματοποιηθούν μετά την έκδοση της παρούσας προκήρυξης και πριν την
παρουσίαση των υποψηφίων στην Επιτροπή Υγειονομικής Εξέτασης.
Η ψυχιατρική εξέταση δύναται να πραγματοποιηθεί και σε Κέντρα και Μονάδες Ψυχικής Υγείας ή σε Κινητές
Μονάδες Ψυχικής Υγείας και δεν απαιτείται ψυχομετρικός έλεγχος (υποβολή σε ψυχολογικό τεστ).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Α.Σ.Ε.Π. 17/09.05.2025
4. Οι υποψήφιοι/ες παρουσιάζονται αποκλειστικά και μόνο αυτοπροσώπως ενώπιον της Επιτροπής Υγειονομικής
Εξέτασης, σύμφωνα με το σχετικό πρόγραμμα, προσκομίζοντας το δελτίο ταυτότητάς τους (ή άλλο έγγραφο ταυτοποίησης, όπως περιγράφεται στην περ. γ’ της παρ. 1 του Κεφ. Γ’ της παρούσας) και το Δελτίο Υγειονομικής Εξέτασης
με τις γνωματεύσεις των ιατρών και τις εξετάσεις. Οι εξετάσεις - γνωματεύσεις επισυνάπτονται στο Δελτίο Υγειονομικής Εξέτασης, εσώκλειστες σε φάκελο, στο εξωτερικό του οποίου θα αναγράφεται το ονοματεπώνυμο του/της
υποψήφιου/ας. Οι εξετάσεις, εφόσον δεν μπορούν να εκτυπωθούν (π.χ. ακτινογραφίες), δύναται να προσκομισθούν
σε ηλεκτρονικό δίσκο (CD), επί του οποίου θα επικολλάται από το Νοσηλευτικό Ίδρυμα ή το διαγνωστικό κέντρο
αυτοκόλλητο με τα στοιχεία του/της υποψηφίου/ας και την ημερομηνία εξέτασης.
5. Η Επιτροπή Υγειονομικής Εξέτασης είναι αρμόδια και για τον εκ νέου υπολογισμό του Δείκτη Μάζας Σώματος
(Δ.Μ.Σ.) των υποψηφίων, καθώς και για τη διαπίστωση των προϋποθέσεων της περ. ιγ της παρ. 1 του Κεφαλαίου Β’
της παρούσης. (Ο αποδεκτός Δ.Μ.Σ., σύμφωνα με τα ισχύοντα, ορίζεται 19-27 kg/m2 για τους άνδρες και 18-25 kg/
m2 για τις γυναίκες).
6. Υποψήφιος/α που δεν προσκομίζει στην Επιτροπή Υγειονομικής Εξέτασης το Δελτίο Υγειονομικής Εξέτασης ή
προσκομίζει αυτό ελλιπώς συμπληρωμένο ή το αποστείλει ταχυδρομικώς ή μέσω ηλεκτρονικού ταχυδρομείου δεν
εξετάζεται, κρίνεται μη ικανός/ή και αποκλείεται των περαιτέρω εξετάσεων και διαδικασιών.
7. Η ως άνω Επιτροπή δύναται να παραπέμψει υποψήφιο/α για επανεξέταση από κρατικό ή στρατιωτικό νοσοκομείο, εφόσον προκύπτουν αμφιβολίες για την υγεία και την άρτια σωματική του/της διάπλαση.
8. Για τους/τις κρινόμενους/ες μη ικανούς/ές δεν επιτρέπεται επανεξέταση για κανένα λόγο και αποκλείονται
από τη συνέχεια του διαγωνισμού. Οι γνωματεύσεις που αφορούν κρίση της καταλληλόλητας των υποψηφίων των
παραγωγικών Σχολών στο στάδιο των υγειονομικών εξετάσεων είναι μη αναθεωρήσιμες, και ως εκ τούτου δεν είναι
δυνατή η επανεξέταση υποψηφίων για την καταλληλόλητα των οποίων έχει αποφανθεί η Επιτροπή Υγειονομικής
Εξέτασης και έχει συνταχθεί πρακτικό.
iii. Ψυχοτεχνικές Δοκιμασίες
Για τη διερεύνηση των ψυχικών ικανοτήτων των υποψηφίων που κρίθηκαν ικανοί/ές στην προηγούμενη διαδικασία, διενεργείται ψυχομετρικός έλεγχος, ο οποίος περιλαμβάνει ψυχοτεχνικές δοκιμασίες (τεστ προσωπικότητας)
και συνέντευξη ενώπιον των αρμοδίων Επιτροπών. Με τις εξετάσεις αυτές ερευνάται κυρίως η κρίση, η προσαρμοστικότητα στις μεταβαλλόμενες καταστάσεις και απαιτήσεις, η αυτοκυριαρχία, η συναισθηματική σταθερότητα, η
σκέψη, η αντίληψη και η εν γένει προσωπικότητα του/της υποψηφίου/ας.
ΚΕΦΑΛΑΙΟ Θ
ΠΙΝΑΚΕΣ ΥΠΟΨΗΦΙΩΝ
1. Με βάση τα αποτελέσματα των ΠΚΕ, συντάσσονται πίνακες ικανών και μη ικανών υποψηφίων.
Οι υποψήφιοι/ες που κρίνονται ικανοί σε όλα τα στάδια των ΠΚΕ, κρίνονται ικανοί για κατάταξη.
Όσοι/ες κρίνονται μη ικανοί/ές σε οποιοδήποτε στάδιο των ΠΚΕ, καθώς και εκείνοι/ες που δεν προσήλθαν σε
αυτές, κρίνονται μη ικανοί/ές για κατάταξη.
2. Ο Αρχηγός του Πυροσβεστικού Σώματος κυρώνει με απόφασή του τους πίνακες επιτυχόντων (εισακτέων και
επιλαχόντων) ανά ειδικότητα, οι οποίοι δημοσιεύονται στην Εφημερίδα της Κυβερνήσεως, αναρτώνται ομοίως στην
ιστοσελίδα του Π.Σ. www.fireservice.gr. Η ανάρτηση των πινάκων στο Διαδίκτυο και η οργάνωση της αναζήτησης
πληροφοριών πραγματοποιείται με την επιφύλαξη των κανόνων για την προστασία του ατόμου από την επεξεργασία
δεδομένων προσωπικού χαρακτήρα.
ΚΕΦΑΛΑΙΟ Ι
ΚΑΤΑΤΑΞΗ ΕΠΙΛΕΓΟΜΕΝΩΝ
1. Εισαγωγή Επιτυχόντων
Οι εισακτέοι/ες διορίζονται στο Πυροσβεστικό Σώμα με απόφαση του Υπουργού Κλιματικής Κρίσης και Πολιτικής
Προστασίας, η οποία δημοσιεύεται στην Εφημερίδα της Κυβερνήσεως και εγγράφονται κατά σειρά επιτυχίας στο
Γενικό Μητρώο Σώματος.
Με την κατάταξή τους, όλοι/ες οι επιτυχόντες/ούσες (εισακτέοι/ες) υποβάλλονται, με μέριμνα της Πυροσβεστικής
Ακαδημίας και αδαπάνως για το Δημόσιο, σε εργαστηριακές εξετάσεις για ανίχνευση απαγορευμένων από τον νόμο
ουσιών, ήτοι, οπιούχων, κανναβινοειδών και κοκαΐνης, καθώς και σε ανοσολογικές εξετάσεις (τεστ HIV, τεστ HbsAg,
τεστ HCV). Οι ανωτέρω υγειονομικές εξετάσεις διενεργούνται αμέσως μετά την κατάταξη ή εισαγωγή των επιτυχόντων
και οπωσδήποτε εντός της χρονικής διάρκειας της εκπαίδευσής τους. Καταταχθείς/είσα που προκύψει ότι δεν διαθέτει
το σύνολο των ανωτέρω υγειονομικών προϋποθέσεων ή αρνείται να εξεταστεί ή απουσιάζει από την ως άνω εξέταση,
απολύεται από τις τάξεις του Π.Σ. και αντικαθίσταται από επιλαχόντα/ούσα υποψήφιο/α. Σε περίπτωση διαπίστωσης
κύησης προσληφθείσας, αναστέλλεται η εκπαίδευσή της και συνεχίζεται σε κατάλληλο χρόνο μετά τον τοκετό.
2. Διαγραφή Επιτυχόντων
α. Για τους/τις εισακτέους/ες πραγματοποιείται αυτεπάγγελτη αναζήτηση των οριζομένων στην παρ. 4 του άρθρου 4
του π.δ. 18/2022 (Α’ 53). Σε περίπτωση που διαπιστωθεί ότι υποψήφιος/α στερείται έστω και ενός προς κατάταξη
προσόντος ή έχει κάποιο κώλυμα κατάταξης τότε διαγράφεται από τον πίνακα επιτυχόντων και αντικαθίσταται
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Α.Σ.Ε.Π. 17/09.05.2025
από επιλαχόντα/ούσα υποψήφιο/α. Συγκεκριμένα, καλείται ο πρώτος επιλαχών που έπεται του διαγραφέντος κατά
φθίνουσα σειρά βαθμολογίας από τον κυρωμένο πίνακα επιτυχόντων.
β. Όσοι/ες δεν παρουσιασθούν για κατάταξη την ημερομηνία που ορίζεται, θεωρούνται αυτοδίκαια ότι παραιτούνται του σχετικού δικαιώματος, εκτός αν η μη έγκαιρη προσέλευσή τους οφείλεται αποδεδειγμένα σε λόγους
ανωτέρας βίας. Οι κατατασσόμενοι/ες δύνανται να υποβάλουν εγγράφως δήλωση παραίτησης, την οποία δεν
έχουν δικαίωμα να ανακαλέσουν. Με αιτιολογημένη απόφαση του Υπουργού Κλιματικής Κρίσης και Πολιτικής
Προστασίας που δημοσιεύεται στην Εφημερίδα της Κυβερνήσεως και κοινοποιείται στους/στις ενδιαφερόμενους/
ες, διαγράφονται από τον πίνακα επιτυχόντων οι υποψήφιοι/ες που:
i) Διαπιστώνεται μετά από έλεγχο των υποβληθέντων δικαιολογητικών ότι στερούνται έστω και ενός προς κατάταξη προσόντος ή δεν προσέρχονται προς κατάταξη μέσα στην οριζόμενη προθεσμία.
ii) Παραιτούνται πριν από την κατάταξή τους στη Σχολή. Ως παραίτηση θεωρείται και η μη παρουσίασή τους σε
αυτήν. Παραίτηση επιτυχόντα/ούσας δεν ανακαλείται.
iii) Αρνούνται ή δεν προσέρχονται στον έλεγχο για χρήση απαγορευμένων ουσιών ή για ανοσολογικές εξετάσεις
ή βρεθούν θετικοί/ές στο αποτέλεσμα του ελέγχου.
Κατατασσόμενος/η, ο/η οποίος/α παραιτηθεί ή διαγραφεί ή απολυθεί για οποιονδήποτε λόγο κατά τη διάρκεια
της εκπαίδευσής του, οφείλει να παραδώσει το σύνολο των ατομικών εφοδίων και του εξοπλισμού που χρεώθηκε
από την ημερομηνία της κατάταξής του/της μέχρι και την ημερομηνία διαγραφής του/της.
3. Κλήση Επιλαχόντων
Για την αντικατάσταση των ανωτέρω ή όσων θέσεων κενωθούν για οποιοδήποτε λόγο και για όσο διάστημα
ισχύουν οι κυρωμένοι πίνακες, ο Υπουργός Κλιματικής Κρίσης και Πολιτικής Προστασίας αποφασίζει και αναθέτει
στον Αρχηγό του Π.Σ. να καλέσει ισάριθμους/ες υποψηφίους/ες και συγκεκριμένα τους/τις πρώτους/ες επιλαχόντες/
ούσες κατά φθίνουσα σειρά βαθμολογίας από τον πίνακα επιτυχόντων και να προβεί στην κατάταξη αυτών.
ΚΕΦΑΛΑΙΟ ΙΑ
ΜΟΝΙΜΟΠΟΙΗΣΗ, ΑΠΟΛΥΣΗ ΚΑΙ ΕΝΤΑΞΗ ΣΤΟ ΠΥΡΟΣΒΕΣΤΙΚΟ ΣΩΜΑ
1. Μετά τη συμπλήρωση της επταετούς θητείας, οι Πυροσβέστες Δασικών Επιχειρήσεων δύνανται, με αίτησή τους,
η οποία υποβάλλεται τουλάχιστον έξι (6) μήνες πριν από τη συμπλήρωση της επταετίας, εφόσον έχουν αξιολογηθεί
σε όλες τις εκθέσεις ικανότητας με γενικό χαρακτηρισμό τουλάχιστον «αποδεκτή» (Βαθμολογία στα επιμέρους
βασικά προσόντα: τρία [3]) και κριθούν ικανοί από το Πρωτοβάθμιο Συμβούλιο Κρίσεως Πυροσβεστικού Σώματος,
να μονιμοποιηθούν, καταλαμβάνοντας μόνιμες οργανικές θέσεις της κατηγορίας και ειδικότητας για την οποία
προσλήφθηκαν, οι μεν ειδικότητας πυροσβεστικού τεχνικού προσωπικού, θέσεις Πυρονόμων, Αρχιπυροσβεστών,
Υπαρχιπυροσβεστών, Πυροσβεστών, οι δε ειδικότητας πυροσβεστικού επιστημονικού προσωπικού, εισάγονται
στη Σχολή Αξιωματικών της Πυροσβεστικής Ακαδημίας και κατόπιν ευδόκιμης αποφοίτησής τους, τους απονέμεται ο βαθμός του Ανθυποπυραγού Γενικών Καθηκόντων. Οι αρνητικές αποφάσεις του Πρωτοβάθμιου Συμβουλίου
Κρίσεως Πυροσβεστικού Σώματος αιτιολογούνται και κοινοποιούνται στους/στις ενδιαφερόμενους/ες, οι οποίοι/
ες δύνανται να ασκήσουν προσφυγή ενώπιον του Δευτεροβάθμιου Συμβουλίου Κρίσεως Πυροσβεστικού Σώματος
εντός δέκα (10) ημερών από την κοινοποίηση.
2. Για τους Πυροσβέστες Δασικών Επιχειρήσεων εφαρμόζονται αναλογικά οι διατάξεις πειθαρχικού δικαίου που
ισχύουν για το μόνιμο πυροσβεστικό προσωπικό, ενώ απολύονται από την Υπηρεσία και στις κάτωθι περιπτώσεις:
α) Μη επιτυχούς ολοκλήρωσης της εκπαίδευσης.
β) Ύστερα από αίτησή τους, εφόσον έχουν συμπληρώσει ένα (1) έτος υπηρεσίας από την πρόσληψή τους.
γ) Με τη λήξη της επταετούς θητείας, εφόσον δεν υποβάλουν αίτηση ένταξής τους στο μόνιμο πυροσβεστικό
προσωπικό ή δεν κρίνονται ικανοί προς τούτο.
δ) Για λόγους υγείας, σύμφωνα με τις διατάξεις που ισχύουν για το μόνιμο πυροσβεστικό προσωπικό.
3. Με Απόφαση Αρχηγού Π.Σ απολύονται από το Πυροσβεστικό Σώμα, με τη λήξη της επταετούς θητείας τους, οι
Πυροσβέστες Δασικών Επιχειρήσεων, οι οποίοι δεν κρίνονται ικανοί για μονιμοποίηση από το αρμόδιο Συμβούλιο.
4. Εισακτέοι που κατά τη διάρκεια εκπαίδευσης τους απωλέσουν κάποιο από τα προς κατάταξη προσόντα, εκτός
του ορίου ηλικίας ή εφόσον συντρέχει πειθαρχικός λόγος, απολύονται από το Πυροσβεστικό Σώμα.
Το Γραφείο Τύπου/Διεύθυνση Στρατηγικού Σχεδιασμού και Επικοινωνίας/Α.Π.Σ. να αποστείλει την παρούσα
προκήρυξη στα Μέσα Μαζικής Ενημέρωσης.
Η παρούσα προκήρυξη αναρτάται σύμφωνα με την Εγκύκλιο 54/Α.Π.Σ., καθώς και στην ιστοσελίδα του Π.Σ.
www.fireservice.gr, και δημοσιεύεται στην Εφημερίδα της Κυβερνήσεως.
Μαρούσι, 8 Μαΐου 2025
Ο Αρχηγός
ΘΕΟΔΩΡΟΣ ΒΑΓΙΑΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20251000017.pdf | Tokens: 51420]